মোবাইলকে সঙ্গমের জলে পর পর ডুবিয়ে স্বামীর শাহি স্নান, মহাকুম্ভে স্ত্রীর কর্মকাণ্ড ভাইরাল

প্রয়াগরাজ: আজ ২৬ ফেব্রুয়ারি, মহাকুম্ভের (Mahakumbh 2025) শেষ শাহি স্নান (Holy Bath)। প্রতিদিনই নানা ধরনের ঘটনা ঘটছে। এবার যে কাণ্ড ঘটনা ঘটল, তা দেখে অবাক সকলে। স্ত্রী মহাকুম্ভে গেছেন, আর স্বামী আসতে পারেননি। কিন্তু তাতে কি? এখন নেট দুনিয়াই সবই সম্ভব।

তাই স্বামীকে (Husband Digital Bath) ভিডিও কল করে পুরো মোবাইলটি জলে চুবিয়ে দিলেন। একবার নয়, বেশ কয়েকবার মোবাইলটিকে ধরে জলে চুবিয়ে দেন স্ত্রী। তার পর মোবাইল থেকে জল ঝাড়তে ঝাড়তে ঘাটে উঠে আসেন তিনি।

এই ঘটনা সমাজমাধ্যমে ভাইরাল হয়েছে। ভাইরাল হওয়া ভিডিওতে দেখা যাচ্ছে, প্রয়াগরাজের মহাকুম্ভ মেলায় স্বামীকে ডিজিটাল স্নান বা পবিত্র স্নান করানোর প্রক্রিয়া এইভাবেই সফল করলেন স্ত্রী। সোশ্যাল মিডিয়ায় দেখা যায় এক মহিলা হাতে একটি ফোন ধরে দ্রুত সঙ্গমের জলে নামছেন। তারপর সেই ফোন নিয়ে স্বামীর সঙ্গে ভিডিও কলে কথা বলেছেন।

আরও পড়ুন: আজ মহাকুম্ভের শেষ শাহি স্নান, চলছে বাড়তি নজরদারি

তারপরেই মোবাইলটিকে সোজা সঙ্গমের জলে চুবিয়ে দেন তিনি। ফোনের স্ক্রিনে তার স্বামীকে দেখা যাচ্ছে। সেখানে দেখা গেছে, স্বামী বিছানায় আরাম করে বসে আছেন। ওই মহিলা হেসে ক্যামেরার দিকে স্ক্রিন দেখান এবং পুরো ফোনটি গঙ্গার জলে ডুবিয়ে দেন।

একজন নেটিজেন মজা করে লিখেছে, ‘ওনাকে পোশাক পালটে চুল শুকিয়ে নিতে বলুন, না হলে ঠান্ডা লেগে যেতে পারে। তিনি লেখেন, ‘সারা ইনস্টাগ্রাম ভি নাহা লিয়া। ধন্যবাদ। (পুরো ইনস্টাগ্রামকে একটি পবিত্র ডুব দেওয়ার জন্য ধন্যবাদ),’

একজন ব্যবহারকারী লিখেছেন। “ফোনটি মোক্ষ পেয়েছে, ব্যক্তি নয়। ভিডিও কলে থাকা ব্যক্তি এখনও জীবিত পাপী!!” অন্য ব্যবহারকারী মন্তব্য করেছেন। “এখানে ভালবাসা আরও গুরুত্বপূর্ণ ছিল এবং আশীর্বাদ আরও গুরুত্বপূর্ণ ছিল, মোবাইল অন্য কেনা যেতে পারে তবে তার স্বামীর প্রতি তার ভালবাসা নয়,।

আজ ২৬ ফেব্রুয়ারি শেষ হতে চলেছে মহাকুম্ভ। চারিদিকে প্রতিধ্বনি ‘হর হর মহাদেব, আজ মহাকুম্ভে শেষ শাহি স্নান। প্রায় দীর্ঘ সময় ধরে চলা এই মহাকুম্ভে ৬২ কোটির বেশি পুণ্যার্থী ডুব দিয়েছে বলে বক্তব্য রাখেন যোগী আদিত্যনাথ। এই সময়কে একটি বিরল ঐতিহাসিক মুহূর্ত বলে ব্যাখ্যা করেন তিনি।