মহাকুম্ভ শেষে ক্ষমা চেয়ে নিলেন প্রধানমন্ত্রী মোদি

ওয়েব ডেস্ক: মহাশিবরাত্রির দিন শেষ হল প্রয়াগরাজের মহাকুম্ভ (Mahakumbh 2025)। বৃহস্পতিবার, মহোৎসবের শেষ দিনে প্রায় দেড় কোটি পুণ্যার্থী মহাসঙ্গমে পুণ্যস্নান করেন। এটিকে উত্তরপ্রদেশ প্রশাসনের (UP Government) সফল আয়োজন বলে দাবি করে যোগী সরকারের প্রশংসা করে প্রধানমন্ত্রী নরেন্দ্র মোদি (Narendra Modi)। তিনি বলেন যে, এই মহাকুম্ভ শুধু ধর্মীয় উৎসব নয়, এটি ঐক্যের এক মহাযজ্ঞ, যেখানে জাতি-ধর্ম-বয়সের ভেদাভেদ ভুলে একত্রিত হয়েছেন কোটি কোটি মানুষ।

মহাকুম্ভ শেষ হওয়ার পর নিজের ভাবনা প্রকাশ করতে কলম ধরেন প্রধানমন্ত্রী। তিনি এদিন তাঁর সোশ্যাল মিডিয়ায় একটি পোস্ট করে লেখেন, “এর আগে রামমন্দির প্রতিষ্ঠার সময় আমি ঈশ্বরের প্রতি ভক্তির মাধ্যমে দেশপ্রেমের কথা বলেছিলাম। আর এই মহাকুম্ভ ছিল ঐক্যের যজ্ঞ, যেখানে সারা দেশ থেকে মানুষ এসেছেন, মিলিত হয়েছেন, একসঙ্গে পুণ্যস্নান করেছেন। শিশু, নারী, প্রবীণ—সবাই এক হয়ে গেছেন এই মহাযজ্ঞে।”

আরও পড়ুন: তেলঙ্গানায় সুড়ঙ্গবন্দি ৮ শ্রমিক কি এখনও বেঁচে আছেন? দেখুন ভিডিও

বিশ্ববাসীও এবারের মহাকুম্ভ দেখে বিস্মিত হয়েছে বলে উল্লেখ করেন মোদি। তাঁর কথায়, “একটি নদীর তীরে কীভাবে এত মানুষ মিলিত হতে পারেন, তা দেখে বিশ্ব অবাক। তাদের কেউ আমন্ত্রণ জানায়নি, কখন আসতে হবে সেটাও কেউ বলে দেয়নি। তবুও তারা এসেছে, মিলিত হয়েছে, পুণ্যস্নান করেছে। এটি ভারতের ঐক্যের এক অনন্য দৃষ্টান্ত।”

महाकुंभ संपन्न हुआ…एकता का महायज्ञ संपन्न हुआ। प्रयागराज में एकता के महाकुंभ में पूरे 45 दिनों तक जिस प्रकार 140 करोड़ देशवासियों की आस्था एक साथ, एक समय में इस एक पर्व से आकर जुड़ी, वो अभिभूत करता है! महाकुंभ के पूर्ण होने पर जो विचार मन में आए, उन्हें मैंने कलमबद्ध करने का… pic.twitter.com/TgzdUuzuGI

— Narendra Modi (@narendramodi) February 27, 2025

তবে এত বড় আয়োজনের মাঝে কোথাও কোনও ত্রুটি হয়ে থাকলে তার জন্য ক্ষমা চান প্রধানমন্ত্রী। তিনি বলেন, “আমি মা গঙ্গা, যমুনা, সরস্বতীর কাছে প্রার্থনা করি, যদি আমাদের পুজোয় কোনও ত্রুটি থেকে গিয়ে থাকে, তাহলে আমাদের ক্ষমা করুন। পাশাপাশি, কোনও ভক্ত যদি পরিষেবার অভাবে কষ্ট পেয়ে থাকেন, তাহলে আমি তাদের কাছে ক্ষমাপ্রার্থী।”